Source: http://redesteptarea.ro/echipele-de-lupte-csm-timioara-i-csm-lugoj-la-egalitate-dup-a-ii-a-etap/
Timestamp: 2018-07-22 07:09:50+00:00

Document:
Echipele de lupte CSM Timişoara şi CSM Lugoj, la egalitate după a II-a etapă | Redesteptarea.ro
Echipele de lupte CSM Timişoara şi CSM Lugoj, la egalitate după a II-a etapă
Posted on 11 iunie 2012 by Redesteptarea in Sport // 0 Comments
Fără trei luptători de bază în echipă, Ivan Guidea, Ştefan Gheorghiţă şi Anisim Tălămbăţ, care s-au accidentat în urma Turneelor de calificare pentru Olimpiadă, formaţia lugojeană a reuşit să câştige trei categorii, să acumuleze 63 de puncte şi să se claseze pe primul loc
Fără trei luptători de bază în echipă, Ivan Guidea, Ştefan Gheorghiţă şi Anisim Tălămbăţ, care s-au accidentat în urma Turneelor de calificare pentru Olimpiadă, formaţia lugojeană a reuşit să câştige trei categorii, să acumuleze 63 de puncte şi să se claseze pe primul loc la etapa de la Timişoara, la egalitate cu echipa gazdă. Pe locul al III-lea s-a clasat Steaua Bucureşti. În clasamentul general CSM Lugoj a urcat pe poziţia a II-a, în urma timişorenilor, având cu 5 puncte mai puţin.
În aceste condiţii, Emil Vanea, antrenorul echipei lugojene, consideră că CSM Timişoara, condusă Gheorghe Bologa, fostul preşedinte al CSM-ului, este o adversară de temut pentru obţinerea unui nou titlu naţional. “Chiar dacă ierarhia de la finalul campionatului nu va fi foarte importantă, ci va conta evoluţia echipelor la Turneul Final, totuşi CSM Timişoara se arată a fi o adversară de temut”, a afirmat antrenorul formaţiei lugojene.
În cadrul Campionatului Naţional de seniori urmează etapa de la Lugoj, care va avea loc la finalul lunii iulie, până atunci însă în perioada 6-7 iunie se va desfăşura Campionatul Naţional Individual, la Chiajna.

References: CSM 
 CSM 
 CSM 
 CSM 
 CSM 
 CSM 
 CSM